CELEX: 22015D2292
Language: hr
Date: 2015-11-19 00:00:00
Title: Odluka br. 2/2015 Zajedničkog odbora za poljoprivredu od 19. studenoga 2015. o izmjeni dodataka 1. i 2. Prilogu 9. Sporazumu između Europske zajednice i Švicarske Konfederacije o trgovini poljoprivrednim proizvodima [2015/2292]

9.12.2015   
            
            
               HR
            
            
               Službeni list Europske unije
            
            
               L 323/29
            
         ODLUKA br. 2/2015 ZAJEDNIČKOG ODBORA ZA POLJOPRIVREDU
   od 19. studenoga 2015.
   o izmjeni dodataka 1. i 2. Prilogu 9. Sporazumu između Europske zajednice i Švicarske Konfederacije o trgovini poljoprivrednim proizvodima [2015/2292]
   ZAJEDNIČKI ODBOR ZA POLJOPRIVREDU,
   uzimajući u obzir Sporazum između Europske zajednice i Švicarske Konfederacije o trgovini poljoprivrednim proizvodima, a posebno njegov članak 11.,
   budući da:
   
               (1)
            
            
               Sporazum između Europske zajednice i Švicarske Konfederacije o trgovini poljoprivrednim proizvodima (u daljnjem tekstu „Sporazum”) stupio je na snagu 1. lipnja 2002.
            
         
               (2)
            
            
               Cilj je Priloga 9. Sporazumu olakšati i promicati bilateralne trgovinske tokove ekoloških proizvoda podrijetlom iz Europske unije i iz Švicarske.
            
         
               (3)
            
            
               Na temelju članka 8. Priloga 9. Sporazumu radna skupina „ekološki proizvodi” razmatra sva pitanja koja se odnose na Prilog 9. i na njegovu provedbu te izdaje preporuke Zajedničkom odboru za poljoprivredu. Ta se skupina prvenstveno sastala kako bi ispitala područje primjene Priloga. Područje primjene Priloga 9. trebalo bi proširiti na vino i na kvasac jer su u tom području švicarske odredbe i odredbe Europske unije ekvivalentne. Osim toga, potrebno je izbrisati sadržaj Dodatka 2. jer je Švicarska promijenila svoje zakonodavstvo u pogledu označivanja ekološkog načina proizvodnje hrane za životinje i donijela odredbe u skladu s europskim pravom. Radna skupina Odboru je preporučila izmjenu dodataka Prilogu 9. u tom smislu.
            
         
               (4)
            
            
               Stoga je potrebno izmijeniti dodatke 1. i 2. Prilogu 9.,
            
         ODLUČIO JE:
   Članak 1.
   Dodaci 1. i 2. Prilogu 9. Sporazumu između Europske zajednice i Švicarske Konfederacije o trgovini poljoprivrednim proizvodima zamjenjuju se tekstom iz Priloga ovoj Odluci.
   Članak 2.
   Ova Odluka stupa na snagu 31. prosinca 2015.
   
      Sastavljeno u Bernu 19. studenoga 2015.
      
         
            Za Zajednički odbor za poljoprivredu
         
         
            Šefica delegacije Europske unije
         
         Susana MARAZUELA-AZPIROZ
         
            Predsjednik i šef švicarske delegacije
         
         Adrian AEBI
         
            Tajnik Odbora
         
         Thomas MAIER
      
   
   
      PRILOG
      „
            DODATAK 1.
            
               Popis akata iz članka 3. povezanih s poljoprivrednim i prehrambenim proizvodima iz ekološke proizvodnje
            
            Propisi primjenjivi u Europskoj uniji:
            
                         
                     
                     
                        Uredba Vijeća (EZ) br. 834/2007 od 28. lipnja 2007. o ekološkoj proizvodnji i označivanju ekoloških proizvoda i stavljanju izvan snage Uredbe (EEZ) br. 2092/91 (SL L 189, 20.7.2007., str. 1.), kako je zadnje izmijenjena Uredbom Vijeća (EU) br. 517/2013 od 13. svibnja 2013. (SL L 158, 10.6.2013., str. 1.),
                     
                  
                         
                     
                     
                        Uredba Komisije (EZ) br. 889/2008 od 5. rujna 2008. o detaljnim pravilima za provedbu Uredbe Vijeća (EZ) br. 834/2007 o ekološkoj proizvodnji i označivanju ekoloških proizvoda s obzirom na ekološku proizvodnju, označivanje i kontrolu (SL L 250, 18.9.2008., str. 1.), kako je zadnje izmijenjena Provedbenom uredbom Komisije (EU) br. 1358/2014 od 18. prosinca 2014. (SL L 365, 19.12.2014., str. 97.),
                     
                  
                         
                     
                     
                        Uredba Komisije (EZ) br. 1235/2008 od 8. prosinca 2008. o detaljnim pravilima za provedbu Uredbe Vijeća (EZ) br. 834/2007 s obzirom na režime za uvoz ekoloških proizvoda iz trećih zemalja (SL L 334, 12.12.2008., str. 25.), kako je zadnje izmijenjena Provedbenom uredbom Komisije (EU) 2015/131 od 23. siječnja 2015. (SL L 23, 29.1.2015., str. 1.).
                     
                  Propisi primjenjivi u Švicarskoj Konfederaciji:
            
                         
                     
                     
                        Pravilnik od 22. rujna 1997. o ekološkoj poljoprivredi i označivanju ekološki proizvedenih proizvoda i hrane (Pravilnik o ekološkoj poljoprivredi), kako je zadnje izmijenjen 29. listopada 2014. (RO 2014 3969),
                     
                  
                         
                     
                     
                        Pravilnik Saveznog ministarstva gospodarstva, izobrazbe i istraživanja (Département féderal de l'économie, de la formation et de la recherche (DEFR)) od 22. rujna 1997. o ekološkoj poljoprivredi, kako je zadnje izmijenjen 29. listopada 2014. (RO 2014 3979).
                     
                  Iz režima ekvivalentnosti isključuju se:
            
                         
                     
                     
                        švicarski proizvodi na temelju sastojaka proizvedenih u okviru sustava prijelaza na ekološku poljoprivredu,
                     
                  
                         
                     
                     
                        proizvodi iz švicarskog uzgoja koza kada se na životinje primjenjuje odstupanje predviđeno u članku 39.d Pravilnika o ekološkoj poljoprivredi i označivanju ekološki proizvedenih proizvoda i hrane (1).
                     
                  
         
            DODATAK 2.
            
               Detaljna provedbena pravila
            
            Nema.
         ”
      
         (1)  (RS 910.18)